text: Útlátið av vakstrarhúsgassi minkaði í 2022
text: #000000
text: Útlátið av vakstrarhúsgassi í Føroyum var í 2022 1,0 mió. tons í CO2 eindum. Fyri fyrstu ferð í meira enn tíggju ár er útlátið munandi minkað. Útlátið í 2022 var 6 % minni enn í 2021.
text: #000001
text: Orsøkirnar til minkingina eru fleiri. Høvuðsorsøkin er, at elframleiðslan í størri mun í 2022 enn í 2021 stavaði frá varandi orkukeldum. Serliga eru tað nýggju vindmyllurnar í Porkeri og á Gellingarkletti, sum gera mun. Eisini varð meiri framleitt úr vatnorku í 2022 enn í 2021. Aðrar orsøkir til minkingina av útlátinum eru, at húsarhaldini brúktu 9 % minni olju og akførini 4 % minni í 2022 enn í 2021.
text: #000002
text: Á myndini niðanfyri sæst yvirskipaða gongdin í samlaða útlátinum av vakstrarhúsgassi við og uttan útlendsk fiskiskip.
text: #000003
text: Tað sæst, at samlaða útlátið var rættiliga støðugt frá 2001 til 2016. Frá 2016 til 2021 vaks útlátið á hvørjum ári. Vøksturin var størstur í 2017, men minkaði síðani líðandi fram til 2021. Í 2022 kunnu vit siga, at gongdin vendi.
text: #000004
text: Myndin vísir samlað útlát av vakstrarhúsgassi, við og uttan útlendsk fiskiskip, 2001-2022, í tons av CO2 eindum.
text: #000005
text: Um bunkringar hjá útlendskum fiskiskipum verða taldar við í uppgerðina, var minkingin í útlátinum heili 14 %. Stóra minkingin kemst av, at útlendsk skip hava keypt munandi minni olju í Føroyum í 2022 enn í 2021.
text: #000006
text: Myndin niðanfyri vísir, hvussu útlátið er býtt millum bólkarnar. Meginparturin av útlátinum er frá nýtslu av olju, sum aftur kann skipast í átta brúkarabólkar. Blái parturin av myndini vísir býtið millum brúkarabólkarnar.
text: #000007
text: Sum myndin omanfyri vísir, vóru ‘Fiskiskip’ størsti brúkarabólkurin (bæði føroysk og útlendsk). Prosenttalið er nakað lægri enn undanfarin ár, sum serliga er tí, at útlendsk fiskiskip hava keypt 42 % minni olju í 2022, men eisini, at føroysk fiskiskip brúktu 9 % minni olju í 2022 enn í 2021.
text: #000008
text: Myndin niðanfyri vísir gongdina í ymiskum útlátsbólkum, sum brúktu olju árini 1990-2022.
text: #000009
text: Myndin vísir samlaða útlátið av vakstrarhúsgassi hjá brúkarabólkum, sum brenna olju, 2001-2022. Útlendsk fiskiskip eru ikki íroknað.
text: #000010
text: Les her meira í nýggju frágreiðingini um útlát av vakstrarhúsgassi 1990-2022, sum varð almannakunngjørd 24. juli 2023.
text: #000011
text: Um tú hevur spurningar ella viðmerkingar er tú vælkomin at ringja til Umhvørvisstovuna, telefon 342400, ella at senda okkum ein teldupost á us@us.fo
text: #000012
text: Góðkenning av eini royndarverkætlan at seta eitt sjóvarfalsorkuverk út í Vestmannasundi
text: #000014
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000017
text: MatrikulLand- og sjókortLandsfólkayvirlit og navnamálTinglýsingElveitingareftirlit
text: #000018